Document ID: 31995R1333

KOMISSION ASETUS (EY) N:o 1333/95,
annettu 13 päivänä kesäkuuta 1995,
pysyvästä tarjouskilpailusta erityisesti valkoisen sokerin vientimaksujen ja/tai vientitukien määrittämiseksi annetun asetuksen (EY) N:o 1021/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81 (1), sellaisena kuin se on viimeksi muutettuna asetuksella (EY) N:o 1101/95 (2), ja erityisesti sen 13 artiklan 2 kohdan, 18 artiklan 5 kohdan ja 19 artiklan 4 ja 7 kohdan,
ottaa huomioon sokerialalla sovellettavista yleisistä säännöistä maailmanmarkkinahintojen noustessa merkittävästi 23 päivänä maaliskuuta 1972 annetun neuvoston asetuksen (ETY) N:o 608/72 (3) ja erityisesti sen 1 artiklan 1 kohdan,
sekä katsoo, että
pysyvästä tarjouskilpailusta erityisesti valkoisen sokerin vientimaksujen ja/tai vientitukien määrittämiseksi 29 päivänä huhtikuuta 1994 annetun komission asetuksen (EY) N:o 1021/94 (4), sellaisena kuin se on muutettuna asetuksella (EY) N:o 820/95 (5), mukainen vientisitoumuksien kehitys markkinointivuoden 1994/1995 osalta on vaarassa estää mainitun vuoden ylijäämien riittävän ajoissa tapahtuvan myynnin varmistamisen tämän tarjouskilpailun päättymispäivämääräksi säädettyyn 28 päivään kesäkuuta mennessä; olisi siksi lykättävä tätä päättymisajankohtaa 26 päivään heinäkuuta 1995 asti, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1021/94 1 artiklan 2 kohdassa sanat "28 päivään kesäkuuta 1995" sanoilla "26 päivään heinäkuuta 1995".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä kesäkuuta 1995.

Labels: 3
11
17